Vedtak om brudd på forskrift om regionale miljøkrav i jordbruket, og varsel om mulig avkorting/tvangsgebyr – Kommunenavn – gnr/bnr – Foretaksnavn

Vedtak

Med hjemmel i forskrift om regionale miljøkrav i jordbruket § 4 fastslår kommunenavn kommune at foretaket NAVN, med org.nr. xxx har brutt § x i forskrift om regionale miljøkrav i jordbruket, Vestfold og Telemark.

*Ved avkorting i PT:*
Ved brudd på denne forskriften, kan kommunen vurdere avkorting i produksjonstilskudd og avløsertilskudd i jordbruket.

*Ved tvangsgebyr:*
Ved brudd på denne forskriften, kan Statsforvalteren vurdere tvangsgebyr.

Ditt foretak NAVN, med org.nr. xxx driver xx dekar fulldyrka jord på landbrukseiendommen(e) gnr/bnr i kommunenavn kommune.

01. januar 2025 ble forskrift om regionale miljøkrav i jordbruket, Vestfold og Telemark, innført i kommunenavn kommune. Miljøkravene følger av forskrift om regionale miljøkrav § 4, 5 og 6 (se vedlegg)

Beskrivelse av bruddet

xx.xx.20xx var kommunen var på befaring på gnr/bnr *(legg til flere eiendommer ved behov)*, og observerte brudd på forskrift om regionale miljøkrav.

*Beskriv hvilke(t) miljøkrav som er brutt og omfanget av bruddet, hvordan arealet ser ut, og hvorfor dere mener det er grovt brudd på miljøkravene. Legg gjerne ved bilder og kart (gårdskart) som markerer det aktuelle arealet.*

Rettslig grunnlag for avkorting/tvangsgebyr

*Ved avkorting i PT:*

Det følger av § 7 i forskrift om regionale miljøkrav i jordbruket, Vestfold i Telemark at kommunen fatter vedtak ved brudd.

Vi har konstatert at foretaket ditt har brutt forskrift om regionale miljøkrav i jordbruket. I henhold til § 8 i forskrift om regionale miljøkrav i jordbruket i Vestfold og Telemark, kan vi derfor vurdere avkorting, etter § 11 i forskrift om produksjonstilskudd og avløsertilskudd i jordbruket.

*Ved tvangsgebyr:*Ettersom du ikke har søkt om produksjonstilskudd i år, kan Statsforvalteren i henhold til § 8 i forskrift om regionale miljøkrav i jordbruket i Vestfold og Telemark fastsette tvangsgebyr, jf. § 20 i jordlova. Vedtaket sendes derfor til Statsforvalteren i Vestfold og Telemark for vurdering av tvangsgebyr.

Ønsker du å uttale deg? *Ved avkorting i PT:*

Før vi vurderer å avkorte produksjonstilskuddet ditt, får du mulighet til å uttale deg. En eventuell uttalelse skal være skriftlig, og sendt til kommunens postmottak, på adresse/e-postadresse innen xx.xx.20xx.

En eventuell avkorting vil fremgå av vedtaket om produksjonstilskudd og avløsertilskudd i jordbruket.

*Ved tvangsgebyr:*
Før vi sender saken til Statsforvalteren, får du mulighet til å uttale deg. En eventuell uttalelse skal være skriftlig, og sendt til kommunens postmottak, på adresse/e-postadresse innen xx.xx.20xx.

Har du spørsmål?
Hvis du har spørsmål, kan du kontakte oss på *(kontaktinfo hos landbrukskontoret i kommunen)*

*Vedtak om brudd med varsel om avkorting/tvangsgebyr sendes til foretaket, med kopi til Statsforvalteren, på* *sfvtpost@statsforvalteren.no*

**Vedlegg**

**Miljøkrav i forskrift om regionale miljøkrav i jordbruket, Vestfold og Telemark**

**§ 4 Miljøkrav for arealer med** **korn, oljevekster, belgvekster eller fôrmais**

For arealer med korn, oljevekster, belgvekster eller fôrmais gjelder følgende miljøkrav:

1. Det skal ikke jordarbeides nærmere enn 2 meter fra nedløpskummer for overflatevann. Det er ikke tillatt å bruke plantevernmidler eller andre metoder som dreper all vegetasjon i sonen på 2 meter rundt nedløpskummen.

2. Erosjonsutsatte dråg, som kan medføre risiko for overflateavrenning til kum eller vassdrag, skal enten ha en

a) sone med minimum 20 meter bredde som ikke jordarbeides om høsten, eller

b) sone med minimum 6 meter bredt permanent grasdekke.

Sonene i bokstav a og b måles slik at vannveien ligger i midten.

I sonen i bokstav a er direktesåing av høstkorn, høstoljevekster eller fangvekster likevel tillatt.

I sonen i bokstav b skal det permanente grasdekket være godt etablert om høsten, unntatt engfrø i etableringsåret. Engfrø regnes som permanent grasdekke.

3. Det skal være buffersone langs alle vassdrag som mottar avrenning fra fulldyrka jord. Buffersonen skal enten være en

a) naturlig vegetasjonssone med bredde på minimum 8 meter, eller

b) naturlig vegetasjonssone med bredde på minimum 2 meter og en sone med minimum 20 meter bredde som ikke jordarbeides om høsten, eller

c) naturlig vegetasjonssone med bredde på minimum 2 meter og en sone med minimum 6 meter bredt permanent grasdekke.

Buffersonene måles horisontalt fra vassdragets normalvannstand.

I sonen i bokstav b er direktesåing eller lett harving til høstkorn, høstoljevekster eller fangvekster likevel tillatt.

I sonen i bokstav c skal det permanente grasdekket være godt etablert om høsten, unntatt engfrø i etableringsåret. Engfrø regnes som permanent grasdekke.

4. Flomutsatte arealer skal ikke jordarbeides om høsten. Direktesåing eller lett harving til høstkorn, høstoljevekster eller fangvekster er likevel tillatt.

5. Fulldyrka jord med stor eller svært stor erosjonsrisiko (erosjonsrisikoklasse 3 og 4) skal ikke jordarbeides om høsten. Direktesåing eller lett harving til høstkorn, høstoljevekster eller fangvekster er likevel tillatt.

**§ 5 Miljøkrav for arealer med korn, oljevekster, belgvekster eller fôrmais i Vestfold fylke**

I tillegg til miljøkravene i § 4, gjelder ett av følgende miljøkrav for arealer med korn, oljevekster, belgvekster eller fôrmais i Vestfold fylke:

1. Minst 60 % av den fulldyrka jorda som et foretak disponerer i Vestfold fylke, skal overvintre med plantedekke eller stubb. Som plantedekke kan følgende vekster medregnes: Gras, engfrø, frukt, bær, fangvekster eller høstvekster sådd med direktesåing eller etter lett harving.

Arealer som omfattes av miljøkrav i § 4 nr. 2, 3, 4 og 5 tas med i beregningsgrunnlaget. Arealer hvor det dyrkes grønnsaker eller poteter holdes utenfor beregningsgrunnlaget.

2. Minst 20 % av arealene med korn, oljevekster, belgvekster eller fôrmais som et foretak disponerer i Vestfold fylke, skal tilsås med fangvekster. Høstvekster sådd med direktesåing eller etter lett harving, og korn med gjenlegg, tas med i beregningsgrunnlaget. Fangveksten skal være godt etablert om høsten.

Arealet med fangvekster skal ikke jordarbeides før 1. mars året etter. Ved dyrking av tidligkulturer av poteter og grønnsaker påfølgende år skal arealet med fangvekster ikke jordarbeides før 20. oktober.

**§ 6 Miljøkrav for arealer med grønnsaker eller poteter**

For arealer med grønnsaker eller poteter gjelder følgende miljøkrav:

1. Det skal ikke jordarbeides nærmere enn 2 meter fra nedløpskummer for overflatevann. Det er ikke tillatt å bruke plantevernmidler eller andre metoder som dreper all vegetasjon i sonen på 2 meter rundt nedløpskummen.

2. Erosjonsutsatte dråg, som kan medføre risiko for overflateavrenning til kum eller vassdrag, skal enten ha en

a) sone med minimum 6 meter bredt permanent grasdekke, eller

b) sone med minimum 9 meter bredt og minimum 30 meter langt permanent grasdekke der dråget møter buffersonen langs vassdraget.

Sonene i bokstav a og b måles slik at vannveien ligger i midten. I etableringsåret skal det permanente grasdekket være godt etablert om høsten.

3. Det skal være buffersone langs alle vassdrag som mottar avrenning fra fulldyrka jord. Buffersonen skal enten være en

a) naturlig vegetasjonssone med bredde på minimum 8 meter, eller

b) naturlig vegetasjonssone med bredde på minimum 2 meter og en sone med minimum 6 meter bredt permanent grasdekke.

Buffersonene måles horisontalt fra vassdragets normalvannstand.

I sonen i bokstav b skal det permanente grasdekket i etableringsåret være godt etablert om høsten.

4. Minst 80 % av arealene med grønnsaker eller poteter som er høstet før 15. august, skal tilsås med fangvekster. Kravet gjelder slike arealer et foretak disponerer i forskriftens virkeområde, jf. § 2. Fangvekstene skal sås så raskt som mulig etter høsting, og senest innen 31. august. Fangveksten skal være godt etablert om høsten.

Høstvekster sådd med direktesåing eller etter lett harving tas med i beregningsgrunnlaget. Kravet om etablering innen 31. august gjelder ikke for høstsådde vekster.

Arealet med fangvekster skal ikke jordarbeides før 1. mars året etter. Ved dyrking av tidligkulturer av grønnsaker eller poteter påfølgende år skal arealet med fangvekster ikke jordarbeides før 20. oktober.